CELEX: 32014D0306
Language: sl
Date: 2014-05-13 00:00:00
Title: 2014/306/EU: Sklep Sveta z dne 13. maja 2014 o sklenitvi Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Sejšeli o partnerstvu v ribiškem sektorju, v imenu Evropske unije

29.5.2014   
            
            
               SL
            
            
               Uradni list Evropske unije
            
            
               L 160/4
            
         SKLEP SVETA
   z dne 13. maja 2014
   o sklenitvi Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Sejšeli o partnerstvu v ribiškem sektorju, v imenu Evropske unije
   
      (2014/306/EU)
   
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(6)(a) in členom 218(7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:
   
               (1)
            
            
               Svet je z Uredbo (ES) št. 1562/2006 (1)5. oktobra 2006 odobril Sporazum med Evropsko skupnostjo in Republiko Sejšeli o partnerstvu v ribiškem sektorju (2) (v nadaljnjem besedilu: Sporazum).
            
         
               (2)
            
            
               Ribolovne možnosti in finančni prispevek, ki jih zagotavlja Sporazum, so bile določene v protokolu (3). Najnovejši protokol bo prenehal veljati 17. januarja 2014.
            
         
               (3)
            
            
               Unija se je z Republiko Sejšeli pogajala o novem protokolu o določitvi ribolovnih možnosti in finančnega prispevka, ki jih zagotavlja Sporazum (v nadaljnjem besedilu: novi protokol).
            
         
               (4)
            
            
               V skladu s Sklepom Sveta št. 2014/5/EU (4) je bil novi protokol podpisan in se začasno uporablja od 18. januarja 2014.
            
         
               (5)
            
            
               Sporazum določa ustanovitev Skupnega odbora, ki je odgovoren za nadzor nad izvajanjem Sporazuma. Poleg tega lahko Skupni odbor v skladu s Protokolom odobri nekatere spremembe Protokola. Da bi olajšali odobritev takšnih sprememb, je primerno pod posebnimi pogoji Evropsko komisijo pooblastiti, da jih po poenostavljenem postopku odobri.
            
         
               (6)
            
            
               V interesu Unije je, da se Sporazum izvaja s Protokolom o določitvi ribolovnih možnosti in finančnega prispevka ter opredelitvi pogojev za spodbujanje odgovornega in trajnostnega ribolova v vodah Republike Sejšeli.
            
         
               (7)
            
            
               Novi protokol bi bilo zato treba odobriti –
            
         SPREJEL NASLEDNJI SKLEP:
   Člen 1
   Protokol o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Sejšeli o partnerstvu v ribiškem sektorju (v nadaljnjem besedilu: Protokol) se odobri v imenu Unije (5).
   Člen 2
   Predsednik Sveta v imenu Unije pošlje uradno obvestilo iz člena 16 Protokola.
   Člen 3
   Ob upoštevanju določb in pogojev iz priloge je Komisija pooblaščena, da v Skupnem odboru v imenu Unije odobri spremembe Protokola.
   Člen 4
   Ta sklep začne veljati dan po objavi v Uradnem listu Evropske unije
       (6).
   
      V Bruslju, 13. maja 2014
      
         
            Za Svet
         
         
            Predsednik
         
         E. VENIZELOS
      
   
   
      (1)  Uredba Sveta (ES) št. 1562/2006 z dne 5. oktobra 2006 o sklenitvi Sporazuma med Evropsko skupnostjo in Republiko Sejšeli o partnerstvu v ribiškem sektorju (UL L 290, 20.10.2006, str. 1).
   
      (2)  UL L 290, 20.10.2006, str. 2.
   
      (3)  UL L 345, 30.12.2010, str. 3.
   
      (4)  Sklep Sveta 2014/5/EU z dne 16. decembra 2013 o podpisu Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Sejšeli o partnerstvu v ribiškem sektorju, v imenu Evropske unije, in o njegovi začasni uporabi (UL L 4, 9.1.2014, str. 1).
   
      (5)  Protokol je bil skupaj s sklepom o podpisu objavljen v UL L 4, 9.1.2014, str. 3.
   
      (6)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.
   
      PRILOGA
      Obseg pooblastila in postopek za oblikovanje stališča Unije v Skupnem odboru
      
                  1.
               
               
                  Komisija je pooblaščena za pogajanja z Republiko Sejšeli in za odobritev sprememb Protokola, če je to potrebno in ob izpolnjevanju odstavka 3 te priloge, glede naslednjih vprašanj:
                  
                              (a)
                           
                           
                              pregled ribolovnih možnosti v skladu s členom 5(1) Protokola;
                           
                        
                              (b)
                           
                           
                              podrobnosti sektorske podpore v skladu s členom 3 Protokola;
                           
                        
                              (c)
                           
                           
                              pregled tehničnih pravil glede sistema za spremljanje plovil (VMS) v skladu s točko 9 Dodatka 8 k Protokolu in podobnih tehničnih določb v skladu s členom 5(3) Protokola.
                           
                        
            
                  2.
               
               
                  V Skupnem odboru, ustanovljenem na podlagi Sporazuma, Unija:
                  
                              (a)
                           
                           
                              deluje v skladu s cilji Unije v okviru skupne ribiške politike;
                           
                        
                              (b)
                           
                           
                              zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike;
                           
                        
                              (c)
                           
                           
                              zagovarja stališča, skladna z ustreznimi pravili, ki jih sprejmejo regionalne organizacije za upravljanje ribištva.
                           
                        
            
                  3.
               
               
                  Če naj bi se na seji Skupnega odbora sprejel sklep o spremembah Protokola iz odstavka 1, se sprejmejo ustrezni ukrepi, da se v stališču, izraženem v imenu Unije, upoštevajo najnovejša statistična, biološka in druga ustrezna dognanja, posredovana Komisiji.
                  Službe Komisije v ta namen, na podlagi teh dognanj in dovolj zgodaj pred ustrezno sejo Skupnega odbora posredujejo Svetu ali njegovim pripravljalnim telesom v razpravo in odobritev pripravljalni dokument, v katerem navedejo podrobnosti predvidenega stališča Unije.
                  Glede vprašanj iz odstavka 1(a) se za odobritev predvidenega stališča Unije s strani Sveta zahteva kvalificirana večina glasov. V ostalih primerih se šteje, da je stališče Unije iz pripravljalnega dokumenta usklajeno, razen če mu na sestanku pripravljalnega telesa Sveta ali, če je to prej, v 20 dneh po prejetju pripravljalnega dokumenta nasprotuje tolikšno število držav članic, kot ustreza manjšini, ki lahko prepreči sprejetje odločitve. V primeru takšnega nasprotovanja se zadeva predloži Svetu.
                  Če med nadaljnjimi sestanki, tudi med samim srečanjem, ni mogoče doseči dogovora, s katerim bi zagotovili, da bodo v stališču Unije upoštevani novi dejavniki, se zadeva predloži Svetu ali njegovim pripravljalnim telesom.
                  Komisija naj v ustreznem roku sprejme vse ukrepe, potrebne v okviru nadaljnjega ukrepanja na podlagi sklepa Skupnega odbora, po potrebi tudi odločitev o objavi zadevnega sklepa v Uradnem listu Evropske unije in predložitvi morebitnih predlogov, potrebnih za njegovo izvajanje.